**Ministru kabineta noteikumu projekta „Grozījumi Ministru kabineta 2010. gada 2. marta noteikumos Nr. 215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem"” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Lauksaimniecības un lauku attīstības likuma 5. panta ceturtā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zivju fonda padome (turpmāk – padome) 17.01.2017. sēdē konstatēja, ka joprojām pastāv problēmas ar termiņu ievērošanu Zivju fonda atbalstīto projektu īstenošanā, un uzdeva padomes sekretariātam sagatavot grozījumus Ministru kabineta 2010. gada 2. marta noteikumos Nr. 215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem" (turpmāk – noteikumi Nr. 215), lai noteiktu stingrākas prasības ar projektiem saistītas dokumentācijas iesniegšanai.Lai sekmētu Zivju fonda atbalstīto projektu savlaicīgu izpildi, Ministru kabineta noteikumu projektā „Grozījumi Ministru kabineta 2010. gada 2. marta noteikumos Nr. 215 "Noteikumi par valsts atbalsta piešķiršanu zivsaimniecības attīstībai no Zivju fonda finanšu līdzekļiem"” (turpmāk – noteikumu projekts) paredzēts noteikt, ka padome ir tiesīga pieņemt lēmumu par atbalsta saņēmēja projektam apstiprinātā finansējuma pārdali tiem Zivju fonda pasākumu iesniegumu kārtās vērtētajiem projektiem, kuri, sakārtoti secībā pēc augstākā vērtējuma, nav iekļāvušies Zivju fonda attiecīgo pasākumu kārtās izsludinātā Zivju fonda kopējā finansējuma summā, vai iedalīt šo finansējumu jaunas projektu iesniegumu iesniegšanas kārtas izsludināšanai kādam no Zivju fonda pasākumiem.Padomei šo finansējumu būs tiesības pārdalīt, ja atbalsta saņēmējs saistībā ar īstenojamo projektu līdz noteiktam termiņam neiesniegs Lauku atbalsta dienestā (turpmāk – dienests) attiecīgus pārskatus: 1) pārskatu par Zivju fonda finansētā projekta īstenošanu un aktu par zivju mazuļu ielaišanu – divu nedēļu laikā pēc pēdējā projekta maksājuma, bet ne vēlāk kā līdz kārtējā gada 31. oktobrim, – ja atbalsts piešķirts zivju resursu pavairošanai un atražošanai publiskajās ūdenstilpēs un ūdenstilpēs, kurās zvejas tiesības pieder valstij, citās ūdenstilpēs, kas ir valsts vai pašvaldību īpašumā, kā arī privātajās upēs, kurās ir atļauta makšķerēšana, vēžošana vai zemūdens medības (turpmāk – zivju pavairošanas pasākums);2) pārskatu par Zivju fonda finansētā projekta īstenošanu – divu nedēļu laikā pēc pēdējā projekta maksājuma, bet ne vēlāk kā līdz kārtējā gada 30. novembrim, – ja atbalsts piešķirts projektam, kas nav saistīts ar zivju pavairošanas pasākumu.Tāpat noteikumu projekts paredz, ka situācijās, kad Zivju fonda padome, lai dotu pietiekamu laiku projektu kvalitatīvai īstenošanai, kārtējā gada otrajā pusgadā pieņem lēmumu par šo noteikumu 14.3 punktā minētā finansējuma pārdali citam projektam vai izsludina jaunu projektu iesniegumu iesniegšanas kārtu, tā ir tiesīga ar savu lēmumu atbalsta saņēmējam (izņemot zivju pavairošanas pasākuma atbalsta saņēmējiem) noteikt citu termiņu pārskata par Zivju fonda finansētā projekta īstenošanu iesniegšanai, bet ne vēlāku par kārtējā gada 15. decembri.Ievērojot plānotos grozījumus projektu īstenošanas termiņos, noteikumu projektā paredzēts arī mainīt noteikumu Nr.215 29.punktā minētos nosacījumus par projektu izmaksu attiecināmību. Tādējādi par attiecināmām tiks uzskatītas tās projekta izmaksas, par kurām atbalsta saņēmējs būs iesniedzis dienestā darījumu un samaksu apliecinošus dokumentus, ievērojot šo noteikumu 14.3 vai 14.4 punktā minēto termiņu, izņemot stihisko nelaimju vai avāriju seku likvidācijas pasākumu. Līdz šim visiem Zivju fonda pasākumiem, izņemot stihisko nelaimju vai avāriju seku likvidācijas pasākumu, attiecīgais termiņš bija kārtējā gada 1.decembris, bet noteikumu projekts paredz, ka turpmāk zivju pavairošanas pasākumam tas būs kārtējā gada 31. oktobris, savukārt pārējiem Zivju fonda pasākumiem, izņemot stihisko nelaimju vai avāriju seku likvidācijas pasākumu, – 30. novembris. Tomēr, ja Zivju fonda padome kārtējā gada otrajā pusgadā pieņems lēmumu par šo noteikumu 14.3 punktā minētā finansējuma pārdali citam projektam vai izsludinās jaunu projektu iesniegumu iesniegšanas kārtu, tā būs tiesīga ar savu lēmumu atbalsta saņēmējam noteikt citu termiņu pārskata par Zivju fonda finansētā projekta īstenošanu iesniegšanai, nevis šo noteikumu 14.32. apakšpunktā noteikto termiņu (30. novembris), bet ne vēlāku par kārtējā gada 15. decembri.Atbilstoši likumam "Par Latvijas valsts ģerboni" noteikumu projektā paredzēts svītrot Lauku atbalsta dienesta logotipu no noteikumu Nr. 215 1. un 6. pielikuma, jo no **2015. gada 1. janvāra** Ministru kabineta un tā padotības iestāžu galvenais **vizuālās identitātes elements ir Latvijas ģerbonis**, tādējādi simbolizējot valstisko funkciju, atbildību pret sabiedrību un valsts suverenitāti. |
| 3. | Projekta izstrādē iesaistītās institūcijas | Zemkopības ministrija un Zivju fonda padome |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atbalsta saņēmēji – valsts iestādes, pašvaldības vai citas atvasinātas publiskas personas, biedrības, kuru darbības mērķi saistīti ar zivju resursu izmantošanu un aizsardzību. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekta pieņemšana radīs iespēju disciplinēt atbalsta saņēmējus un ļaus uzlabot Zemkopības ministrijas apakšprogrammai "Zivju fonds" piešķirtās dotācijas mērķtiecīgu izlietojumu, ņemot vērā to, ka šo dotāciju nav iespējams pārcelt uz nākamo gadu.Nedaudz palielināsies Zivju fonda atbalsta administrēšanas slogs, jo dažkārt atbalsta saņēmēja projektam apstiprinātais finansējums būs jāpārdala citiem projektiem. Administratīvā sloga palielināšanās paredzama dienestam (līgumu slēgšana ar atbalsta saņēmējiem un dokumentu pārbaude, piešķirtā finansējuma izmaksu administrēšana), padomei (lēmumu pieņemšana par finansējuma pārdali) un padomes sekretariātam (padomes lēmumu protokolēšana, atbalsta saņēmēju informēšana, saziņa ar dienestu). Tomēr netiek plānota papildu finansējuma nepieciešamība un minētās darbības tiks nodrošinātas no dienestam un Zemkopības ministrijai piešķirtā valsts budžeta finansējuma. |
| 3. | Administratīvo izmaksu monetārs novērtējums | Administratīvo izmaksu novērtējums mērķgrupai, ko veido juridiskas personas, nepārsniedz 2000 *euro* gadā. |
| 4. | Cita informācija | Nav. |

*Anotācijas III–V sadaļa – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts apspriests Zivju fonda padomes 21.03.2017. sēdē.Informācija par Zemkopības ministrijas sagatavoto noteikumu projektu bija pieejama tīmekļa vietnē [www.zm.gov.lv](http://www.zm.gov.lv) no 2017. gada 6. līdz 13. aprīlim.Plaša noteikumu projekta sabiedriskā apspriešana nav plānota, jo noteikumu projekts būtiski nemaina esošo regulējumu un neparedz ieviest jaunas politiskās iniciatīvas. |
| 2. | Sabiedrības līdzdalība projekta izstrādē  | Noteikumu projekta izstrādes gaitā notikušas konsultācijas ar Zivju fonda padomi, kuras sastāvā ir valsts institūciju pārstāvji, biedrības „Latvijas Pašvaldību savienība” pārstāvis, kā arī Latvijas zvejniekus un makšķerniekus pārstāvošo nevalstisko organizāciju pārstāvji. |
| 3. | Sabiedrības līdzdalības rezultāti  | Sabiedriskās apspriešanas laikā iebildumi un priekšlikumi par noteikumu projektu netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija, Lauku atbalsta dienests un Zivju fonda padome |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme un institūcijas cilvēkresursiem | Saistībā ar noteikumu projekta izpildi nav nepieciešams veidot jaunas institūcijas, ne arī likvidēt vai reorganizēt esošās. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Ābele 67027823

janis.abele@zm.gov.lv